Theo Rose a dezvăluit ce face pentru ca între ea și Anghel Damian să rămână flacăra aprinsă si după apariția fiului lor.
Theo Rose și Anghel Damian trec printr-o perioadă extraordinară de când au devenit părinți, micuțul Sasha aducând o schimbare radicală și pozitivă în viețile lor. Cei doi sunt implicați total în creșterea băiețelului lor și au descoperit secretul pentru a menține pasiunea și armonia în relația de cuplu.
Theo Rose și Anghel Damian sunt extrem de dedicați în a oferi tot ce e mai bun pentru Sasha. În ciuda programelor lor încărcate, ambii se străduiesc să petreacă cât mai mult timp cu fiul lor, prioritizându-l în fiecare aspect al vieții lor. Acest devotament le-a consolidat relația de cuplu, iar fiecare moment petrecut împreună este valoros.
Chiar dacă majoritatea timpului lor este dedicată copilului, Theo Rose și Anghel Damian reușesc să își păstreze vie pasiunea și conexiunea. Artista a dezvăluit că, o dată la două luni, cuplul își rezervă un weekend doar pentru ei, lăsându-l pe Sasha în grija bunicilor.
„Probabil că petrecem mai puțin timp decât înainte, dar suntem mult mai dornici de a-l petrece pe acela, puțin așa cum e. Asta face să rămână flacăra aprinsă între noi. Ni se face dor, luptăm mai mult pentru un weekend împreună”, a spus Theo Rose într-o emisiune TV.
Theo Rose a subliniat importanța timpului de calitate petrecut cu Anghel Damian, menționând că fiecare moment în doi a devenit mult mai prețios și mai apreciat. Chiar și atunci când nu pot pleca în weekenduri, cuplul se bucură de momente intime acasă, știind că Sasha este în siguranță la bunici.
Fericirea și satisfacția pe care o simte în rolul de mamă au determinat-o pe Theo Rose să ia în considerare extinderea familiei.
„Acum aș mai face unul! Atunci nu știam ce mă așteaptă, dar acum știu și da, vreau. Știi ce bine a fost când am fost gravidă? A fost și greu... în prima perioadă am avut grețuri, mi-a fost greu cu filmările, aveam foarte multe filmări... dar când mi-au trecut grețurile m-am bucurat de mâncare, că eu nu mănânc de fel”, a mărturisit cântăreața în podcast-ul „Gând la gând cu Teo”.